LATVIJAS REPUBLIKAS MINISTRU KABINETS

2020.gada \_\_\_. \_\_\_\_\_\_\_\_\_\_\_\_\_\_\_\_\_\_ Rīkojums Nr. \_\_\_\_\_\_\_

Rīgā (prot. Nr. \_\_\_ \_\_\_.§)

**Par konceptuālo ziņojumu “Kompleksi pasākumi obligātā iepirkuma komponentes problemātikas risināšanai un elektroenerģijas tirgus attīstībai”**

1. Atbalstīt konceptuālajā ziņojumā “Kompleksi pasākumi obligātā iepirkuma komponentes problemātikas risināšanai un elektroenerģijas tirgus attīstībai” iekļauto 3. risinājuma variantu - OIK samazināšanas scenārijs.

2. Finanšu ministrijai, sagatavojot likumprojektu “Par valsts budžetu 2021.gadam” un likumprojektu “Par vidēja termiņa budžeta ietvaru 2021., 2022. un 2023.gadam” iekļaut:

2.1. regulējumu, kas paredz, kādā apmērā akciju sabiedrība “Latvenergo” ieskaita valsts pamatbudžeta ieņēmumos dividendēs izmaksājamo peļņas daļu par 2020., 2021. un 2022.gadu, tai skaitā dividendes, kas tiek novirzītas elektroenerģijas lietotāju atbalstam, valsts budžeta dotāciju obligātā iepirkuma komponentes samazināšanai 2021.gadā 17,51 *euro*/MWh, 2022.gadā 16,38 *euro*/MWh un 2023.gadā 13,25  *euro*/MWh, apmērā, kā arī valsts pētījumu programmai enerģētikas jomā un Latvijas Nacionālā enerģētikas un klimata plāna 2021. – 2030.gadam pētniecības daļas īstenošanai;

2.2.  finansējumu obligātās iepirkuma komponentes samazināšanai un energoietilpīgo uzņēmumu atbalsta finansēšanai 2021.gadā – 19 576 857 *euro*, 2022.gadā – 31 688 226 *euro* un 2023.gadā – 21 496 400 *euro*;

2.3. finansējumu aizsargāto lietotāju atbalsta 2021., 2022. un 2023.gadā finansēšanai katru gadu 12 000 000 *euro;*

2.4. finansējumu, kas paredzēts valsts enerģētikas un klimata politikas izstrādei un tās ietvaros īstenojamo pasākumu izpētei visās piecās Enerģētikas savienības dimensijās, 2021.gadā 545 160 *euro* apmērā, tai skaitā administrēšanas izdevumiem;

2.5. finansējumu NEKP pētniecības daļas īstenošanai un tās ietvaros īstenojamo pasākumu izpētei, fokusējoties uz enerģētikas ekosistēmu iedzīvināšanu, papildinot Latvijas zinātnes esošo un nākotnes potenciālu ar Latvijas enerģētikas sektora attīstības virzieniem, tostarp sekmējot pētniecību enerģētikas industrijas attīstībai, 2021.gadā 1 403 014 euro apmērā un 2022.gadā un 2023.gadā ik gadu 2 000 000 euro apmērā, tai skaitā administrēšanas izdevumiem.

3.  Akciju sabiedrības “Latvenergo” valsts kapitāla daļu turētājam paredzēt dividendes maksāt atbilstoši vidēja termiņa darbības stratēģijai, paredzot, ka 2021.gadā dividendēs no 2020.gada pārskata gada peļņas izmaksāt ne mazāk kā 89 640 000euro (ieskaitot uzņēmumu ienākuma nodokli), 2022.gadā no 2021.gada pārskata gada peļņas – ne mazāk kā 74 500 000 euro (ieskaitot uzņēmumu ienākuma nodokli), un 2023.gadā no 2022.gada pārskata gada peļņas – ne mazāk kā 74 500 000 euro (ieskaitot uzņēmumu ienākuma nodokli). Ja akciju sabiedrības “Latvenergo” kapitāla daļu turētājs lemj par lielāku dividenžu izmaksu 2021., 2022., vai 2023.gadā, piekrist šo dividenžu novirzīšanu dotācijai akciju sabiedrībai "Enerģijas publiskais tirgotājs" uzkrāto obligātā iepirkuma izmaksu samazinājumam.

4.  Finanšu ministrijai aktualizēt valsts pamatbudžeta ieņēmumus, paredzot akciju sabiedrības “Latvenergo” dividenžu maksājumus, tajā skaitā uzņēmuma ienākuma nodokli, saskaņā ar kapitālsabiedrības apstiprināto vidēja termiņa darbības stratēģiju, paredzot 2021.gadā - ne mazāk kā 89 640 000euro (ieskaitot uzņēmumu ienākuma nodokli), 2022.gadā - ne mazāk kā 74 500 000 euro (ieskaitot uzņēmumu ienākuma nodokli) un par 2023.gadā - ne mazāk kā 74 500 000  euro.

5. Finanšu ministrijai, sagatavojot likumprojektu “Par valsts budžetu 2021.gadam” un likumprojektu “Par vidēja termiņa budžeta ietvaru 2021., 2022. un 2023.gadam”, ņemt vērā plānoto ieņēmumu prognozes, lai īstenotu šā rīkojuma 1. punktā atbalstīto komplekso risinājumu 2021.gadā – 69 640 000*euro*, 2022.gadā – 59 500 000 *euro* un 2023.gadā – 59 500 000 *euro* apmērā no akciju sabiedrības “Latvenergo” dividendēm.

6. Atbalstīt akciju sabiedrības “Latvenergo” ikgadējo dividenžu novirzīšanu Ekonomikas ministrijas valsts budžeta apakšprogrammai 29.02.00 “Elektroenerģijas lietotāju atbalsts” nepieciešamajā apjomā 2021.gadā – 31 576 857 *euro*, 2022.gadā – 43 688 226 *euro*, 2023.gadā – 33 496 400 *euro* un Ekonomikas ministrijas valsts budžeta apakšprogrammai 29.05.00 “Valsts pētījumu programma enerģētikā” 2021.gadā 545 160 *euro* apmērā un Ekonomikas ministrijas valsts budžeta programmai 97.00.00 “Nozaru vadība un politikas plānošana” 2021.gadā 1 403 014 *euro* apmērā un 2022.gadā un 2023.gadā ik gadu 2 000 000 *euro* apmērā NEKP pētniecības daļas īstenošanai un tās ietvaros īstenojamo pasākumu izpētei tai skaitā administrēšanas izdevumiem.

Ministru prezidents A.K. Kariņš

Ekonomikas ministrs J. Vitenbergs

Iesniedzējs:

Ekonomikas ministrs J. Vitenbergs

Vīza:

Valsts sekretārs E.Valantis